Ole H. Tokerud

Ole Hansen Tokerud (født 10. oktober 1871, død 13. august 1928) var en norsk journalist og politiker (Ap). Tidlig på 1900-tallet var han sentral i oppbygginga av arbeideravisen Social-Demokraten, den nåværende Dagsavisen.

Tokerud var utdannet smed og typograf. Han ble fagorganisert i 1893, og formann i Den Typografiske Forening i 1899.

Han ble ansatt i Social-Demokraten i 1898. To år senere ble han redaksjonssekretær, en stillingen han hadde fram til 1918. Dette var en periode med sterk vekst i avisen, og i denne utviklingen var Tokerud under skiftende redaktører en svært viktig mann. Etter å ha trådt tilbake som redaksjonssekretær fortsatte han å jobbe i avisen fram til sin død.

I årene fra 1905 til 1919 og fra 1925 satt Tokerud i Bærum herredsstyre. Han var stortingskandidat for Arbeiderpartiet i 1906 og 1909, og i 1926–1927 var han første varamann og møtte også en tid på Stortinget.

Han har fått oppkalt en plass etter seg i Bekkestua sentrum i Bærum.

 Referanser 
«Dødsfald: Redaktionssekretær Ole H. Tokerud er inat avgaat ved døden paa Bærums sykehus». Asker og Bærums Budstikke, 13. august 1928.

 Kilder 
 «Tokerud, Ole H.», Arbeidernes leksikon bind VI, Arbeidermagasinets forlag (1936)

Kategori:Journalister i Dagsavisen eller forløpere
Kategori:Norske fagforeningspersoner
Kategori:Ap-politikere i Akershus